**Kúpna zmluva**

uzavretá v zmysle § 409 Obchodného zákonníka č. 513/91 Zb. v platnom znení
(ďalej len „Zmluva“)

**1. Zmluvné strany**

1.1 **Kupujúci**: **Poľnohospodárske družstvo “Čingov“ Smižany**

Sídlo: Tatranská 126, 053 11 Smižany

Štatutárny orgán: Ing. Rudolf Uhliar, predseda predstavenstva,

Mária Rerková, člen predstavenstva

 IČO: 00204251

 DIČ: 2020502616

IČ DPH: SK2020502616

Email: pdcingov@pdcingov.sk

Ďalej len „Kupujúci“

1.2 **Predávajúci**:

Sídlo:

Štatutárny orgán:

IČO:

 DIČ:

IČ DPH:

Bankové spojenie:

Číslo účtu IBAN:

Ďalej len „Predávajúci“

Túto zmluvu uzatvára Kupujúci ako verejný obstarávateľ s Predávajúcim ako úspešným uchádzačom vo verejnom obstarávaní na predmet zákazky **„OBSTARANIE TECHNOLÓGIE - KLIMATIZÁCIA, VZDUCHOTECHNIKA, REKUPERÁCIA“**, zadávaním zákazky v súlade s Usmernením Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2020. Túto zmluvu uzatvárajú zmluvné strany v súlade s výzvou a súťažnými podkladmi vrátane ich príloh a v súlade s predloženou ponukou úspešného uchádzača.

**2. Predmet kúpnej zmluvy**

2.1 Predávajúci sa touto zmluvou zaväzuje dodať Kupujúcemu Tovar a previesť na neho vlastnícke právo k tomuto Tovaru a Kupujúci sa zaväzuje zaplatiť za Tovar kúpnu cenu podľa tejto Zmluvy. Predmetom kúpnej zmluvy je **OBSTARANIE TECHNOLÓGIE - KLIMATIZÁCIA, VZDUCHOTECHNIKA, REKUPERÁCIA.** *Predmet zákazky je rozdelený na 3 časti:*

1. časť: Klimatizácia - prevádzkové priestory družstva – kancelárie + sociálne priestory (úprava vzduchu, resp. klimatizácia tepelný čerpadlom)

2. časť: Vzduchotechnika - vo výrobe mäsa (hygienická výmena vzduchu a rekuperácia)

3. časť: Vzduchotechnika - porážka zvierat a rozrábka mäsa (hygienická výmena vzduchu a rekuperácia)

|  |  |  |  |  |  |
| --- | --- | --- | --- | --- | --- |
| **Technické vlastnosti** | **Jednotka** | **Minimum** | **Maximum** | **Presne** | **Hodnota parametra predkladateľa ponuky** |
| **1. Klimatizácia - prevádzkové priestory družstva - kancelárie+sociálne priestory (úprava vzduchu, resp. klimatizácia tepelný čerpadlom)** | ***(uviesť ponúkanú hodnotu, resp. stručný ekvivalent)*** |
| ***Vonkajšia jednotka:*** |
| Počet | ***ks*** |  |   | 1 | VYPLNIŤ |
| Hmotnosť | ***kg*** | 80 | 100 |   | VYPLNIŤ |
| Chladiaci výkon (nominálny) | ***kW*** | 15 | 16 |   | VYPLNIŤ |
| Max. vzduchový výkon | ***m*³*/h*** | 6 500 | 7 500 |   | VYPLNIŤ |
| Rozmery (ŠxVxH) | ***mm*** |   | 1000x1500x400 |   | VYPLNIŤ |
| Vykurovací výkon (nominálny) | ***kW*** | 17 | 18 |   | VYPLNIŤ |
| ***Nástenná vnútorná jednotka (3 výkonové typy):*** |
| ***1. typ:*** |
| Počet | ***ks*** |  |   | 1 | VYPLNIŤ |
| Výkon chladenie/vykurovanie | ***kW*** | 1,5 / 1,6 |   |   | VYPLNIŤ |
| Chladiaci vzduchový výkon | ***m*³*/h*** | 400 |   |   | VYPLNIŤ |
| Rozmery (ŠxVxH) | ***mm*** |   | 850x320x200 |   | VYPLNIŤ |
| ***2. typ:*** |
| Počet | ***ks*** |  |   | 2 | VYPLNIŤ |
| Výkon chladenie/vykurovanie | ***kW*** | 2,5 / 3,2 |   |   | VYPLNIŤ |
| Chladiaci vzduchový výkon | ***m*³*/h*** | 440 |   |   | VYPLNIŤ |
| Rozmery (ŠxVxH) | ***mm*** |   | 850x320x200 |   | VYPLNIŤ |
| ***3. typ:*** |
| Počet | ***ks*** |  |   | 2 | VYPLNIŤ |
| Výkon chladenie/vykurovanie | ***kW*** | 3,5 / 3,8 |   |   | VYPLNIŤ |
| Chladiaci vzduchový výkon | ***m*³*/h*** | 480 |   |   | VYPLNIŤ |
| Rozmery (ŠxVxH) | ***mm*** |   | 850x320x200 |   | VYPLNIŤ |
| ***Kanálová jednotka:*** |
| Počet | ***ks*** |  |   | 1 | VYPLNIŤ |
| Výkon chladenie/vykurovanie | ***kW*** | 5,3 / 5,8 |   |   | VYPLNIŤ |
|   | ***uviesť ÁNO/NIE (resp. stručný ekvivalent)*** |
| **Ostatné požiadavky:** | Rozdeľovač | VYPLNIŤ |
| Refnet | VYPLNIŤ |
| Prepojovacie a inštalačné potrubia | VYPLNIŤ |
| Odvod kondenzátu vrátane prechodiek a tvaroviek | VYPLNIŤ |
| Čerpadlo na odvod kondenzátu | VYPLNIŤ |
| Podstavec pre vonkajšiu jednotku | VYPLNIŤ |
| Vzduchotechnický materiál | VYPLNIŤ |
| Vrátane dopravy | VYPLNIŤ |
| Vrátane zaškolenia obsluhy | VYPLNIŤ |
| Vrátane montáže a inštalácie | VYPLNIŤ |
| Záruka bez obmedzenia min. 24 mesiacov | VYPLNIŤ |
| **Názov výrobcu a typové označenie s príslušenstvom:** | **VYPLNIŤ** |
|   |
| **Technické vlastnosti** | **Jednotka** | **Minimum** | **Maximum** | **Presne** | **Hodnota parametra predkladateľa ponuky** |
| **2. Vzduchotechnika - vo výrobe mäsa (hygienická výmena vzduchu a rekuperácia)** | ***(uviesť ponúkanú hodnotu, resp. stručný ekvivalent)*** |
| ***Rekuperačná jednotka:*** |
| Počet | ***ks*** |  |   | 1 | VYPLNIŤ |
| Prietokové množstvo vzduchu | ***m*³*/h*** | 3 000 |   |   | VYPLNIŤ |
| ***Nerezový digestor:*** |
| Počet | ***celok*** |  |   | 6 | VYPLNIŤ |
| Rozmery | ***mm*** |   | 1300 x 1300 |   | VYPLNIŤ |
|   | ***uviesť ÁNO/NIE (resp. stručný ekvivalent)*** |
| **Ostatné požiadavky:** | ***Rekuperačná jednotka:*** |   |
| hygienické prevedenie | VYPLNIŤ |
| stojaté prevedenie s napojením zhora | VYPLNIŤ |
| elektrický ohrievač na dohrev vzduchu | VYPLNIŤ |
| dotykový displej | VYPLNIŤ |
| možnosť pripojiť jednotku na internet a ovládať pomocou aplikácie | VYPLNIŤ |
| ***Digestor:*** |   |
| tukové filtre | VYPLNIŤ |
| osvetlenie | VYPLNIŤ |
| ***Ostatné požiadavky:*** |   |
| Vrátane dopravy | VYPLNIŤ |
| Vrátane zaškolenia obsluhy | VYPLNIŤ |
| Vrátane montáže a inštalácie | VYPLNIŤ |
| Záruka bez obmedzenia min. 24 mesiacov | VYPLNIŤ |
| **Názov výrobcu a typové označenie s príslušenstvom:** | **VYPLNIŤ** |
|    |
| **Technické vlastnosti** | **Jednotka** | **Minimum** | **Maximum** | **Presne** | **Hodnota parametra predkladateľa ponuky** |
| **3. Vzduchotechnika - porážka zvierat a rozrábka mäsa (hygienická výmena vzduchu a rekuperácia)** | ***(uviesť ponúkanú hodnotu, resp. stručný ekvivalent)*** |
| ***Rekuperačná jednotka:*** |
| Počet | ***ks*** |  |   | 1 | VYPLNIŤ |
| Prietokové množstvo vzduchu | ***m*³*/h*** | 4 000 |   |   | VYPLNIŤ |
| ***Nerezový digestor:*** |
| Počet | ***celok*** |  |   | 1 | VYPLNIŤ |
| Rozmery | ***mm*** |   | 3000x2000 |   | VYPLNIŤ |
|   | ***uviesť ÁNO/NIE (resp. stručný ekvivalent)*** |
| **Ostatné požiadavky:** | ***Rekuperačná jednotka:*** |   |
| hygienické prevedenie | VYPLNIŤ |
| stojaté prevedenie s komorami nad sebou | VYPLNIŤ |
| miešací uzol s čerpadlom, vrátane servopohonu | VYPLNIŤ |
| dotykový displej | VYPLNIŤ |
| možnosť pripojiť jednotku na internet a ovládať pomocou aplikácie | VYPLNIŤ |
| ***Digestor:*** |   |
| tukové filtre | VYPLNIŤ |
| osvetlenie | VYPLNIŤ |
| ***Ostatné požiadavky:*** |   |
| Vrátane dopravy | VYPLNIŤ |
| Vrátane zaškolenia obsluhy | VYPLNIŤ |
| Vrátane montáže a inštalácie | VYPLNIŤ |
| Záruka bez obmedzenia min. 24 mesiacov | VYPLNIŤ |
| **Názov výrobcu a typové označenie s príslušenstvom:** | **VYPLNIŤ** |

2.2 Dodanie Tovaru zahŕňa jeho dodanie do miesta plnenia, jeho inštaláciu, odskúšanie a uvedenie do prevádzky, zaškolenie osôb poverených Kupujúcim, predloženie príslušnej technickej a sprievodnej dokumentácie.

2.3 Predávajúci prehlasuje, že je vlastníkom Tovaru a je oprávnený s ním nakladať za účelom jeho predaja podľa tejto zmluvy.

**3. Dodacie podmienky**

3.1 Predávajúci sa zaväzuje dodať nový, doposiaľ nepoužitý Tovar Kupujúcemu **do 3 mesiacov od nadobudnutia účinnosti tejto Zmluvy**. Konkrétny termín dodania oznámi Predávajúci kupujúcemu najmenej dva pracovné dni vopred a to písomne prostredníctvom e-mailu.

3.2 Miestom dodania Tovaru sú priestory Kupujúceho nachádzajúce sa na adrese: **Poľnohospodárske družstvo “Čingov“ Smižany, Tatranská 126, 053 11 Smižany** (ďalej len „miesto dodania“).

3.3 Predávajúci je povinný Tovar riadne nainštalovať a uviesť do prevádzky v lehote na jeho dodanie uvedenej v bode 3.1.

3.4 Dodanie Tovaru do miesta dodania potvrdzuje Kupujúci písomne a to podpísaním preberacieho protokolu. V **Preberacom protokole** sapotvrdzuje druh, množstvo, vyhotovenie a kompletnosť dodaného Tovaru podľa **bodu 2.1.** tejto zmluvy.

3.5 Kupujúci je povinný pri dodávke Tovaru vykonať jeho fyzické prevzatie a bezodkladne reklamovať prípadnú nekompletnosť, alebo zjavnú vadu Tovaru.

3.6 Zistenie vád je Kupujúci povinný oznámiť písomne formou **Reklamačného protokolu.**

3.7 Dodaný Tovar musí spĺňať všetky požadované kvalitatívne parametre a úžitkové vlastnosti uvedené v špecifikácii uvedenú **v bode** **2.1.** tejto Zmluvy. Kupujúci je oprávnený pri dodávke skontrolovať predmet zákazky a v prípade dodávky iného Tovaru, ako toho ktorý je uvedený **v bode** **2.1.** tejto Zmluvy, tento Tovar neprevziať. Špecifikácia Tovaru v **bode 2.1** tejto zmluvy musí byť zhodná s tovarom uvedeným v ponuke predloženej Predávajúcim vo verejnom obstarávaní.

3.8 Splnením dodávky sa rozumie dátum riadneho uvedenia Tovaru do prevádzky Predávajúcim v mieste dodania.

**4. Kúpna cena a platobné podmienky**

4.1 Kúpna cena Tovaru je stanovená na základe výsledkov verejného obstarávania, v súlade s ponukou Predávajúceho, ktorú v rámci verejného obstarávania predložil takto:

|  |  |  |  |  |
| --- | --- | --- | --- | --- |
| **Názov** | **Množstvo** | **Cena v EUR bez DPH** | **DPH v EUR (20%)** | **Cena v EUR s DPH** |
| **1. Klimatizácia - prevádzkové priestory družstva** | 1 ks |  |  |  |
| **2. Vzduchotechnika - vo výrobe mäsa** | 1 ks |  |  |  |
| **3. Vzduchotechnika - bitúnok, oparovanie prasiat** | 1 ks |  |  |  |
| **SPOLU** | **komplet** |  |  |  |

4.2 Kúpna cena podľa tohto článku je cenou za nový kompletne funkčný Tovar bez závad. V uvedenej kúpnej cene podľa bodu je zahrnuté: cena Tovaru, clo, dopravné náklady, náklady na inštaláciu a uvedenie do prevádzky, príslušná technická a sprievodná dokumentácia, opravy, údržba a všetky ostatné finančné náklady spojené s dodaním Tovaru Kupujúcemu.

4.3 Právo na zaplatenie kúpnej ceny vzniká Predávajúcemu riadnym splnením jeho záväzkov spôsobom uvedeným v tejto zmluve a ukončením preberacieho konania zo strany Kupujúceho.

4.4 Splatnosť faktúry je **30 dní** odo dňa jej doručenia Kupujúcemu.

4.5 Faktúra musí obsahovať okrem povinných náležitostí aj **názov predmetu zákazky**, aby boli jednoznačne priradené výdavky k projektu a zamedzilo sa dvojitému financovaniu, taktiež odkaz na túto zmluvu. V prípade, že doručená faktúra nebude vystavená správne, je Kupujúci oprávnený predmetnú faktúru vrátiť.

Predávajúci je povinný vystaviť novú faktúru a doručiť ju Kupujúcemu s uvedením novej lehoty jej splatnosti.

**5. Zodpovednosť za škodu a za vady, záručná doba**

5.1 Predávajúci ručí za vlastnosti Tovaru počas záručnej doby, ktorá bola Predávajúcim stanovená na **........ mesiacov**.

5.2 Predávajúci zodpovedá za to, že Tovar je dodaný podľa podmienok tejto Zmluvy, v súlade s jeho ponukou predloženou vo verejnom obstarávaní podľa čl. 2. a podľa platných právnych predpisov a počas záručnej doby bude mať vlastnosti dohodnuté v tejto zmluve.

5.3 Zmluvné strany sa dohodli, že v prípade vady Tovaru počas záručnej doby, má Kupujúci právo požadovať a Predávajúci povinnosť bezplatne odstrániť vady Tovaru, vrátane, nie však len, všetkých prác spojených s jeho opravami, dodávky náhradných dielov nutných k jeho bezchybnému prevádzkovaniu, poradenskej starostlivosti o inštalovaný Tovar, dodávky funkčného príslušenstva k Tovaru.

5.4 Záruka na Tovar podľa tohto článku platí za predpokladu, že Kupujúci Tovar používa a obsluhuje s príslušnou starostlivosťou podľa inštrukcií Predávajúceho, obsiahnutých v priloženej dokumentácii. Predávajúci neručí za vady spôsobené nesprávnou manipuláciou zo stany Kupujúceho.

5.5 Kupujúci sa zaväzuje, že reklamácie a vady (poruchy) Tovaru uplatní bezodkladne po ich zistení. Ohlásenie vady Tovaru za Kupujúceho oznámi Predávajúcemu oprávnená osoba Kupujúceho na tel. číslo: ……………………, alebo na e mail: ……………………………….

**6. Sankcie**

6.1 Zmluvné strany sa dohodli, že po dobu prípadnej certifikácie platby zo strany príslušných riadiacich a kontrolných orgánov, nebude v prípade omeškania Kupujúceho s úhradou takejto faktúry mať Predávajúci nárok na úhradu úrokov z omeškania.

6.2 Nárok na zmluvné sankcie a úrok z omeškania nevzniká vtedy, ak sa preukáže že:

1. omeškanie je spôsobené účinkom vyššej moci alebo
2. omeškanie je spôsobené druhou zmluvnou stranou.

6.3 Za okolnosti vylučujúce zodpovednosť sa považuje tiež konanie, respektíve nekonanie a omeškanie príslušného riadiaceho orgánu, sprostredkovateľského orgánu pod riadiacim orgánom, orgánov kontroly a auditu podľa Európskej komisie a iných orgánov riadenia a kontroly poskytovania financovania prostredníctvom fondov EÚ, ktoré má za následok omeškanie platieb zo strany Kupujúceho Predávajúcemu.

6.4 Zmluvné strany sa dohodli na nasledovných sankciách:

1. za omeškanie Predávajúceho s dodaním predmetu zmluvy podľa bodu 3.1 tejto zmluvy vzniká zmluvná pokuta vo výške 0,05 % z hodnoty celého predmetu zmluvy za každý deň omeškania. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo užívanie tovaru, alebo iných dokladov, ktoré je Predávajúci povinný predložiť Kupujúcemu podľa tejto zmluvy
2. za omeškanie Kupujúceho so zaplatením kúpnej ceny je Predávajúci oprávnený uplatniť si úrok z omeškania vo výške 0,05 % z nezaplatenej ceny za každý deň omeškania.

6.5 Zmluvnú pokutu zaplatí povinná zmluvná strana oprávnenej zmluvnej strane v lehote 15 kalendárnych dní odo dňa doručenia faktúry do sídla povinnej zmluvnej strany. Kupujúci je oprávnený započítať si svoju pohľadávku na náhradu škody alebo na zmluvnú pokutu voči Predávajúcemu proti pohľadávke Predávajúceho na zaplatenie kúpnej ceny.

6.6 Uplatnením zmluvnej pokuty nie je dotknutý nárok Kupujúceho na náhradu škody, ktorú svojím konaním/nekonaním spôsobil Kupujúcemu Predávajúci, ani nárok Kupujúceho na odstúpenie od zmluvy.

**7. Odstúpenie od zmluvy**

7.1. Zmluvné strany sa dohodli, že porušenie zmluvných povinností dohodnutých v tejto zmluve, zakladá oprávnenie odstúpiť od zmluvy tej strane, ktorá je porušením povinností dotknutá. Spôsob odstúpenia od zmluvy sa riadi ustanoveniami § 345 a následne zákona č. 513/1991 Zb. Obchodný zákonník, v znení neskorších predpisov.

7.2 Kupujúci má právo odstúpiť od Kúpnej zmluvy v prípade skončenia alebo zániku Zmluvy o poskytnutí nenávratného finančného príspevku, uzavretej medzi Kupujúcim ako prijímateľom nenávratného finančného príspevku za účelom financovania plnení podľa Kúpnej zmluvy, a to bez ohľadu na právny titul skončenia alebo zániku Zmluvy o poskytnutí nenávratného finančného príspevku.

7.3 Kupujúci je oprávnený odstúpiť od Kúpnej zmluvy, keď Predávajúci akokoľvek porušil zmluvné povinnosti.

7.4 Odstúpenie od zmluvy je účinné dňom doručenia písomného oznámenia o odstúpení od Kúpnej zmluvy druhej zmluvnej strane.

7.5 Predávajúci je oprávnený od tejto zmluvy odstúpiť, ak:

a) Kupujúci vstúpi do nútenej správy, na jeho majetok bude vyhlásený konkurz, bude vyhlásené exekučné konanie.

b) V primeranej lehote neposkytne spolupôsobenie, pričom zmarí Predávajúcemu možnosť vykonať plnenie podľa tejto zmluvy.

d) Vzniknú nepredvídané okolnosti na strane Kupujúceho, ktoré zásadne zmenia podmienky plnenia tejto Zmluvy a súčasne sa nejedná o okolnosti vylučujúce zodpovednosť Kupujúceho,

e) Je preukázané porušenie právnych predpisov SR a ES v rámci realizácie aktivít tejto zmluvy súvisiacich s činnosťou Kupujúceho.

7.6 Verejný obstarávateľ si vyhradzuje právo bez akýchkoľvek sankcií odstúpiť od zmluvného vzťahu s úspešným uchádzačom v prípade, kedy ešte nedošlo k plneniu z toho zmluvného vzťahu medzi verejným obstarávateľom a úspešným uchádzačom a výsledky administratívnej finančnej kontroly zo strany Poskytovateľa nenávratného finančného príspevku, neumožňujú financovanie výdavkov vzniknutých z tohto obstarávania.

**8. Vlastnícke právo**

8.1 Kupujúci nadobudne vlastnícke právo k predmetu zmluvy alebo jeho časti po riadnom zaplatení podľa bodu 4. tejto zmluvy. Riziká vyplývajúce z používania predmetu zmluvy (poškodenie, prípadne zničenie) prechádzajú na kupujúceho po protokolárnom prevzatí predmetu zmluvy.

**9. Spoločné ustanovenia**

9.1 **Informácie o projekte:**

**Názov projektu: Investícia do zníženia energetickej náročnosti výroby na stredisku Bitúnok a mäsovýroba Spišské Tomášovce Poľnohospodárskeho družstva "Čingov" Smižany**

**Poskytovateľ:** Pôdohospodárska platobná agentúra

**Číslo výzvy:** 51/PRV/2021

**Operačný program:** Program rozvoja vidieka SR 2014-2022 (ďalej len „PRV”)

**Opatrenie:** 4 - Investície do hmotného majetku

**Podopatrenie:** 4.2 – Podpora pre investície na spracovanie /uvádzanie na trh a/alebo vývoj poľnohospodárskych výrobkov

**Fond:** Európsky poľnohospodársky fond pre rozvoj vidieka: Európa investuje do vidieckych oblastí

9.2 Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

9.3 Predávajúci a Kupujúci sa dohodli a zaväzujú, že bezodkladne príjmu opatrenia na nápravu nedostatkov, zistených kontrolou (auditom) overovaním a to v lehote stanovenej Kupujúcim.

**10. Záverečné ustanovenia**

10.1 Ustanovenia Zmluvy o plnení zákazky, uvedené v bode 2, je zakázané čiastočne alebo úplne upraviť (dodatkom alebo jednostranne) v rozpore s vyššie uvedeným alebo ich zo Zmluvy o plnení zákazky čiastočne alebo úplne vypustiť.

10.2 Právne vzťahy výslovne touto zmluvou neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalšími všeobecne záväznými právnymi predpismi Slovenskej republiky.

10.3 Zmluva je vyhotovená v troch vyhotoveniach, z ktorých jedno vyhotovenie obdrží Predávajúci a dve vyhotovenia Kupujúci.

10.4 Zmluvné strany sa dohodli, že prípadné spory vyplývajúce z tejto Zmluvy budú prednostne riešiť formou dohody (zmieru) prostredníctvom svojich zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd Slovenskej republiky. Rozhodným právom je právo Slovenskej republiky a právny vzťah sa bude vzťahovať k právnym predpisom Slovenskej republiky.

10.5 Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky alebo ES, nespôsobí to neplatnosť celej zmluvy. Zmluvné strany sa a takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný účel tejto zmluvy a obsah jednotlivých ustanovení tejto zmluvy.

10.6 Zástupcovia zmluvných strán prehlasujú, že túto zmluvu uzatvárajú na základe slobodnej vôle, túto zmluvu neuzatvárajú v tiesni za nápadne nevýhodných podmienok, pod nátlakom a že obsahu zmluve porozumeli v celom rozsahu.

10.7 Táto Zmluva nadobúda platnosť dňom podpísania oprávnenými zástupcami zmluvných strán a účinnosť až po vystavení objednávky zo strany kupujúceho a zároveň jej doručení predávajúcemu.

10.8 Neoddeliteľnými prílohami tejto zmluvy sú:

* Zoznam subdodávateľov
* Údaje o osobe oprávnenej konať za subdodávateľa v rozsahu meno a priezvisko, adresa trvalého pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.

V ............................., dňa:..................... V ............................., dňa:.. ....................

Za Predávajúceho: Za Kupujúceho:

................................................. .................................................

**Príloha zmluvy: Zoznam subdodávateľov**

|  |  |  |  |  |
| --- | --- | --- | --- | --- |
| **P.č.** | **Názov firmy a sídlo subdodávateľa, IČO** | **Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)\*** | **Predmet dodávok, prác alebo služieb** | **Podiel na celkovom objeme dodávky (%)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

V ............................., dňa: V ............................., dňa:

Za Predávajúceho: Za Kupujúceho:

................................................. .................................................

\* Údaje o osobe oprávnenej konať za subdodávateľa v rozsahu meno a priezvisko, adresa trvalého pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.